William Ofori Boafo

William Ofori Boafo (dɔgebo bebiri la 30 Disembare, 1946) e la lɔɔyɛ ane Ghana pɔleteesa. O e la begemaale die mɛmba a are ko Akropong Gbandige naŋ be Eastern Irigyiŋ poɔ, Ghana, a 4th, 5th ane 6th begemaale dieŋ, a Ghana Republic anaare eŋɛ.http://www.ghanamps.com/mps/details.php?id=114https://www.ghananewsagency.org/politics/boafo-to-seek-re-election-25347

 Nyɔvore Piiluu Ane Ganzanne 
Ba dɔge la Boafo 30 disembare 1946. O baa la Akropong, teŋɛ kaŋa naŋ be Eastern Irigyiŋ poɔ, Ghana.https://www.ghananewsagency.org/politics/boafo-to-seek-re-election-25347  O baare la University of Ghana. O nyɛ la Bachelor of Law degree yi a Yuniveniti,  1969 poɔ. O la baare la Ghana School of Law, zie o lɔɔ ganzanne naŋ gaa nimitɔɔre a yi neŋ Bakyila Lɔɔ degeree, 1970 poɔ.

 O Toma 
Boafo e la lɔɔyɛ.  O da e la mɛmba a Onimpa Akouku ane Company.

 Pɔletese Toma 
Boafo e la wɔɔ paate mɛmba. O e la a 4th, 5th, 6th ane 7th begemaale die mɛmba a Ghana Republic anaare eŋɛ naŋ da na kpɛ ɔfere Gyɛnoɔre 2005 poɔ.http://www.ghanamps.com/mps/details.php?id=114 O la leɛ are la bɔ a Akropong Gbandige begemaale die kogi a Ghana zaa gbuli nuuri neɛbo ba naŋ maŋ e a maŋ di. O na la maŋ are ko a o gbandige wanna wa tɔ zinɛ.https://web.archive.org/web/20200707000527/https://www.ghanaweb.com/GhanaHomePage/republic/parliamentatian.php?ID=40 O da e la kɔmatee mɛmba ko Defence ane interior, Standing Orders.

 Nuuri Neɛbo 
Ba da ɛlɛte la Boafo ka o e begemaale die mɛmba ko Akropong Gbandige naŋ be Eastern Irigyiŋ, Ghana poɔ, a o danweɛ soba a 2004 Ghana zaa gbuli nuuri neɛbo eŋɛ.https://web.archive.org/web/20240517162721/https://ghanaelections.peacefmonline.com/pages/2004/eastern/92/index.php O die la a Wɔɔ paate yuori eŋɛ. O gbandige da paale la a 22 begemaale die kogiri yi a kogiri 28 a wɔɔ paati naŋ da di ana nuuri neɛbo na eŋɛ a Eastern Irigyiŋ poɔ. A wɔɔ paati da di la 128 begemaale die kogiri yageroŋ yi a 230 kogiri.https://web.archive.org/web/20231106102817/https://ghanaelections.peacefmonline.com/pages/2004/president/index.php Ba da ɛlɛte o la ne 21,655 nuuri yi a 34,199 nuuri zaa naŋ neɛ a e 63.3% kɔɔ poɔ, a nuuri zaa naŋ neɛ soŋ. Ba da ɛlɛte o la kyɛ bare Ohene Nyarkoh PNC bie, Richie Agyemfra-Kumi Kataweɛ paati bie, Kwabena Awuku-Lokko CPP ane  Ronni Nanan Esi Botsio sommeŋɛ bie. Ba nyɛ la 0%, 28.9%, 3.7% ane 4% seŋ anaŋ tutaa lɛ, a nuuri zaa naŋ neɛ soŋ.

2008 poɔ, o da di la a yaga zaa nuuri neɛbo a wɔɔ paati yuori eŋɛ, a ko a gbandige na ne o zu.https://web.archive.org/web/20240517162721/https://ghanaelections.peacefmonline.com/pages/2008/eastern/92/index.php A o gbandige da paale la a 19 begemaale die kogiri yi a 28 kogiri a wɔɔ paate naŋ da di ana nuuri neɛbo na eŋɛ, a Eastern Irigyiŋ poɔ. A wɔɔ paati da di la 109 begemaale die kogiri bayageroŋ yi a 230 kogiri.https://web.archive.org/web/20230530120836/https://ghanaelections.peacefmonline.com/pages/2008/index.php Ba da ɛlɛte o la ne 20,245 nuuri yi a 34,350 nuuri zaa naŋ neɛ soŋ a e 58.94% kɔɔ poɔ, a nuuri zaa naŋ neɛ soŋ. Ba da ɛlɛte o la kyɛ bare Hawa Isaka PNC bie, Anthony Gyampo kataweɛ paati bie, Augustus Osae-Akonnor CPP bie ane Samuel Apenteng sommeŋɛ bie. Ba nyɛ la 0.85%, 30.64%, 6.75% ane 2.82% kɔɔ poɔ seŋ anaŋ tu taa lɛ, a nuuri zaa naŋ neɛ.

 Meŋɛ Nyɔvore 
Boafo be la kultaa die ane bie. O e la kiristabie (Presbyterian).

 Sommo Yizie 

Gbuli:8th Parliament of the 4th Republic of Ghana
Gbuli:Dɔɔ
Gbuli:Nensaala
Gbuli:7th Parliament of the 4th Republic of Ghana
Gbuli:Dagaare
Gbuli:Gampɛlɛ zaa
Gbuli:Dɔɔloŋ
Gbuli:Africa
Gbuli:Ghana
Gbuli:West Africa